
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ŽEMĖS SKLYPO, ESANČIO ŠAKIŲ R. SAV. LEKĖČIŲ  SEN. PAVILKIJO K. (KADASTRINIS NR. 8460/0003:35 LEKĖČIŲ  K.V.) PASKIRTIES PAKEITIMO IR ŽEMĖS NAUDOJIMO BŪDO NUSTATYMO PAGAL ŠAKIŲ RAJONO SAVIVALDYBĖS TERITORIJOS BENDRĄJĮ PLANĄ
 

[bookmark: _GoBack]2017-09-04    Nr.AT-828
Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 20 straipsnio 2 dalies 2 punktu, Lietuvos Respublikos Vyriausybės 1999 m. rugsėjo  29 d. nutarimu Nr. 1073 patvirtinto  pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo 10 punktu, Lietuvos Respublikos Vyriausybės 1999 m. vasario 24 d. nutarimu Nr. 205 „Dėl žemės įvertinimo tvarkos“, Lietuvos Respublikos Vyriausybės 2012 m. gruodžio 12 d. nutarimu Nr. 1523 „Dėl Masinio žemės vertinimo taisyklių patvirtinimo ir Lietuvos Respublikos žemės mokesčio įstatymo nuostatų įgyvendinimo“, Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr.3D-37/D1-40 „Dėl žemės naudojimo būdų turinio aprašo patvirtinimo“, Šakių rajono savivaldybės teritorijos bendruoju planu, patvirtintu 2017 m. balandžio 28 d. savivaldybės tarybos sprendimu Nr.T-136 „Dėl Šakių rajono savivaldybės teritorijos bendrojo plano patvirtinimo“ ir atsižvelgdamas į 2017 m. rugpjūčio 28 d. UAB „RA studija“ direktoriaus Tomo Račkausko prašymą:
1. K e i č i u žemės ūkio paskirties 2,3000 ha ploto žemės sklypo (kadastro Nr.8460/0003:35 Lekėčių  k.v.), esančio Šakių r.sav., Lekėčių sen., Pavilkijo k., žemės naudojimo paskirtį į kitą ir nustatau žemės naudojimo būdą – komercinės paskirties objektų  teritorijos.
2. N u s t a t a u  kitos paskirties, komercinės paskirties objektų teritorijos naudojimo būdo 2,3000 ha ploto žemės sklypo (kadastro Nr.8460/0003:35 Lekėčių  k.v.), esančio Šakių r.sav., Lekėčių sen., Pavilkijo k., vertes:
nominalią vertę –7993 (septyni tūkstančiai devyni šimtai devyniasdešimt trys) eurai, nominali indeksuota sklypo vertė – 12789 ( dvylika tūkstančių septyni šimtai aštuoniasdešimt  devyni) eurai;
 vidutinę rinkos vertę – 3980 ( trys tūkstančiai devyni  šimtai  aštuoniasdešimt) eurų.

           3. P a ž y m i u, kad šis įsakymas yra skelbiamas Šakių rajono savivaldybės interneto svetainėje (www.sakiai.lt). Žemės sklypo valdytojas turi kreiptis į Valstybės įmonės Registrų centrą dėl 1 ir 2 punktuose nurodyto žemės sklypo paskirties ir naudojimo būdo nustatymo bei nustatytų verčių įregistravimo. 
           Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.



Administracijos direktorius                                                                                  Dainius Grincevičius                                          

